b'\n_START_ARTICLE_\nMeri Andrakovi\xc4\x87\n_START_SECTION_\n\xc5\xbdivotopis\n_START_PARAGRAPH_\nRodila se je u Osijeku. Bavila se amaterskim pjevanjem od djetinjstva. Proslavila se ulaskom u superfinale RTL Showa Zvjezdice, u kojem je u\xc5\xa1la u prvih 6 natjecatelja. Sudjelovala je na Bo\xc5\xbei\xc4\x87u u Ciboni 2015. te na mnogim doga\xc4\x91anjima popra\xc4\x87enim medijskom pozorno\xc5\xa1\xc4\x87u. U suradnji sa Alenom Orli\xc4\x87em i Goranom Topolovcem, snimila je svoju prvu pjesmu pod nazivom Sve sam tebi oprostila ja. Nastupila je na Aurea Festu u Po\xc5\xbeegi me\xc4\x91u mnogim brojnim slavnim pjeva\xc4\x8dima hrvatske glazbene scene. _NEWLINE_Ubrzo nakon toga, dobila je ulogu u Osje\xc4\x8dkom HNK u mjuziklu Moje pjesme, moji snovi kao jedna od sedmero djece, Louisa von Trapp. _NEWLINE_Iste godine kad je predstava do\xc5\xa1la na kazali\xc5\xa1ne daske, osvojila je Nagradu hrvatskog glumi\xc5\xa1ta za mlade umjetnike do 30 godina. _NEWLINE_2017. godine Meri se ponovno vra\xc4\x87a u javnost umjetni\xc4\x8dkog imena Mery. Izdaje svoj drugi singl pod nazivom Kemija koja je nastala u suradnji sa Kristijanom Rahimovskim i Borisom \xc4\x90ur\xc4\x91evi\xc4\x87em (Colonia). Upisuje glazbenu \xc5\xa1kolu za solo pjevanje u srednjoj \xc5\xa1koli Franje Kuha\xc4\x8da u Osijeku.'